Wenn d Harlekin-Grufti en Idee hänn, denn wirds gfärlig und intressant, maischdens no zimmlig dyyr und fir Schnyderen und Larvebauer asträngend. Sonen Idee hämmer vor ebbe zwai Joor gha. Zerschd hämmer e bitz gschbaart, denn hämmer ys emool mit e baar Bilder bi dr Myrtha, dasch unseri Schnydere, agschliche. Die hett zerschd faschd e Luftsprung gmacht, denn hett sy gmaint mer dääte spinne und denn hett sy gfunde das gäb e diggi Sach. Bim Larvemacher Bussinger in Rünebärg hetts ebbe glyych deent. Unsere Hanspeter Kassier het e Budget gmacht, denn het er verno was es koschdet, denn hets en faschd uff e Rugge bänglet und denn het er dapfer glächlet und zaalt. Und so het denn die scheenschd Alt Garde vo Weschdeuropa und Greenland usgsee.